Pedassaare (Haljala)

Pedassaare on küla Lääne-Viru maakonnas Haljala vallas Vergi poolsaarel. Enne Eesti omavalitsuste haldusreformi 2017. aastal kuulus küla Vihula valda.

Külas asub Pedassaare neem, mis jääb Pedassaare lahe äärde. Küla jääb Lahemaa rahvuspargi territooriumile. 

 Ajaloolis-kultuurilised kohad 
Pedassaare külas olid neeme ida- ja läänerannal laevaehituskohad, paadilautrid, kiigeplatsikohad. Küti talu ajalooline nimi oli Looritsa. Peale aida on talus väärtuslik vanadest laevaplankudest ehitatud puukuur ja 1937. a ehitatud värav. Kaarli põlistalus on kümmekond (elamu, aidad, kuurid, sepikoda, rehi jne) ja Pärtli põlistalus viis (rehielamu, saun, aidad, võrgukuur) väga väärtuslikku ehitist.Lahemaa rahvuspargi kaitsekorralduskava 2016–2025. infoleht.keskkonnainfo.ee, vaadatud 17. aprill 2025.

Pedassarre küla rannas paiknevad Pedassaare männid, mis on üksikobjektidena kaitstavad loodusmälestised. Neist ühte (nn Pedassaare mänd) loetakse Eesti vanimaks männiks. Tema ümbermõõt on 3,56 m (1,3 m kõrguselt), kõrgus 14 m ja vanuseks hinnati 1999. aastal 460 aastat.Kaitsealune ala või üksikobjekt: Pedassaare männid. infoleht.keskkonnainfo.ee, vaadatud 17. aprill 2025.

Viited

 Välislingid 
 Pedassaare küla. kaitsealad.ee
Pedassaare väärtuslikud hooned. kaitsealad.ee

Kategooria:Haljala vald
Kategooria:Lääne-Viru maakonna külad